**Izziņa par atzinumos sniegtajiem iebildumiem**

**Ministru kabineta rīkojuma projektam “Par Rīgas pilsētas pašvaldībai piederošā nekustamā īpašuma Gaviezes ielā 6A, Rīgā, daļas pārņemšanu valsts īpašumā” (VSS-573)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2020.gada 28.jūlijs (elektroniskā saskaņošana).  2020.gada 24.augusts (elektroniskā saskaņošana). | |
| Saskaņošanas dalībnieki | Tieslietu ministrija | |
| Finanšu ministrija | |
| Vides aizsardzības un reģionālās attīstības ministrija | |
| Latvijas Pašvaldību savienība | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Tieslietu ministrija** | | | | |
| 1. | Rīkojuma projekta anotācijas I sadaļas 2.punkts. | **Tieslietu ministrija** (2020.gada 22.jūlija atzinums Nr.1-9.1/790)  Projekta 2.3.apakšpunktā paredzēts noteikt, ka Satiksmes ministrija saskaņā ar Publiskas personas mantas atsavināšanas likuma 42.panta otro daļu nekustamo īpašumu bez atlīdzības nodod Rīgas pilsētas pašvaldībai, ja tas vairs netiek izmantots šā rīkojuma 2.1.apakšpunktā minētās funkcijas nodrošināšanai.  Ministrija norāda, ka saskaņā ar Dzelzceļa likuma 15.panta otro daļu šā likuma [6.pantā](https://likumi.lv/ta/id/47774#p6) minētais valsts publiskās lietošanas dzelzceļa infrastruktūras pārvaldītājs tam valdījumā nodoto valstij piederošo vai piekrītošo zemi (šā panta pirmā daļa) var nodot lietošanā vai apgrūtināt ar servitūtiem ēku, būvju, virszemes vai pazemes komunikāciju celtniecībai vai citas saimnieciskās darbības veikšanai. Līdz ar to nākotnē var izveidoties situācija, kurā valstij būs apgrūtinoši izpildīt projekta 2.3.apakšpunktā noteikto pienākumu.  Ievērojot minēto, ministrija lūdz izvērtēt un papildināt anotāciju ar informāciju par citiem iespējamajiem nekustamā īpašuma atsavināšanas veidiem, kas neuzliktu par pienākumu konkrēta nosacījuma iestāšanās gadījumā nodot to atpakaļ Rīgas pilsētas pašvaldībai un attiecīgi ļautu valstij ar to brīvi rīkoties. | **Iebildums ir ņemts vērā.** | Papildināts rīkojuma projekta anotācijas I sadaļas 2.punkts (3.lapa):  “Rīkojuma projekts ir izstrādāts, pamatojoties uz Publiskas personas mantas atsavināšanas likumu. Šā likuma 3.panta otrajā daļā ir noteikts, ka publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos.  Tādējādi ir piemērots Publiskas personas mantas atsavināšanas likuma 42.panta otrās daļas regulējums.  Pēc zemes reformas laikā veiktās zemes īpašuma tiesību sakārtošanas atvasinātas publiskas personas un valsts savstarpējā rīcība ar zemes īpašumiem ir pieļaujama bezatlīdzības nodošanas kārtībā. Neskatoties uz to, ka Dzelzceļa likuma 15.panta pirmā daļa nosaka, ka zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums, zemes īpašuma tiesības starp atvasinātu publisku personu un valsti vairs nav pārskatāmas.  Saistībā ar Rail Baltica projektu ir grozīts Dzelzceļa likuma 15.panta regulējums, kas papildināts ar 2.2 daļu, proti, ja valstij piederošā vai piekrītošā zeme un uz tās esošās ēkas (būves) vai citai publiskai personai, valsts kapitālsabiedrībai vai valsts izšķirošā ietekmē esošai kapitālsabiedrībai piederošā zeme un uz tās esošās ēkas (būves) ir nepieciešamas valstij piederošas publiskās lietošanas dzelzceļa infrastruktūras būvniecībai, uz šo īpašumu pastāv lietošanas tiesību aprobežojums.  Līdz ar to atsevišķos gadījumos Rail Baltica projekta īstenošana uz atvasinātas publiskas personas zemes būs iespējama, pamatojoties uz lietošanas tiesību aprobežojumu.” |
| 2. | Rīkojuma projekta anotācijas I sadaļas 2.punkts. | **Tieslietu ministrija** (2020.gada 4.augusta e-pasta ziņojums)  Saskaņā ar Dzelzceļa likuma 15.panta otro daļu šā likuma [6.pantā](https://likumi.lv/ta/id/47774#p6) minētais valsts publiskās lietošanas dzelzceļa infrastruktūras pārvaldītājs tam valdījumā nodoto valstij piederošo vai piekrītošo zemi (šā panta pirmā daļa) var nodot lietošanā vai apgrūtināt ar servitūtiem ēku, būvju, virszemes vai pazemes komunikāciju celtniecībai vai citas saimnieciskās darbības veikšanai. Līdz ar to nākotnē var izveidoties situācija, kurā valstij būs apgrūtinoši izpildīt projekta 2.3.apakšpunktā noteikto pienākumu.  Ministrija arī norāda, ka izziņā par atzinumos izteiktajiem iebildumiem Satiksmes ministrijas norādītā Dzelzceļa likuma 15.panta 2.2daļa nerisina minēto problēmu.  Ievērojot minēto, ministrija lūdz izvērtēt un papildināt anotāciju ar informāciju par citiem iespējamajiem nekustamā īpašuma atsavināšanas veidiem, kas neuzliktu par pienākumu konkrēta nosacījuma iestāšanās gadījumā nodot to atpakaļ Rīgas pilsētas pašvaldībai un attiecīgi ļautu valstij ar to brīvi rīkoties. | **Iebildums ņemts vērā.** | Papildināts rīkojuma projekta anotācijas I sadaļas 2.punkts:  “Satiksmes ministrija ir izvērtējusi arī iespēju veikt nekustamo īpašumu maiņas darījumu ar Rīgas pilsētas pašvaldību un konstatējusi, ka tai nav maiņas darījumam piemērotu nekustamo īpašumu.” |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sandra Siliņa, Satiksmes ministrijas Juridiskā departamenta

Nekustamo īpašumu nodaļas vecākā referente

Tālr.67028031, e-pasts: sandra.silina@sam.gov.lv

Dace Pelne, SIA “Eiropas dzelzceļa līnijas” Projektu ieviešanas un vadības departamenta

Nekustamā īpašuma speciāliste

Tālr. 68806209, e-pasts: dace.pelne@edzl.lv